paragraph_text: Ljudska spolnost jest ukupnost pojava vezanih s ljudskim spolom i spolnim nagonom,<ref> odnosno sposobnost da se dožive erotična iskustva i odgovori.<ref> Spolna orijentacija neke osobe može utjecati na njezin spolni interes i privlačnost prema drugim osobama.<ref>University of California, Santa Barbara's SexInfo Spolnost može imati biološke, emocionalne/fizičke ili duhovne aspekte. Biološki aspekt spolnosti odnosi se na reproduktivni mehanizam, ali i osnovni biološki nagon koji postoji u svim vrstama, a pod kontrolom je hormona. Emocionalni ili fizički aspekt seksualnosti odnosi se na vezu koja postoji između pojedinaca, a izražava se putem dubokih osjećaja ili fizičkih manifestacija emocija ljubavi, vjere i brige. Postoji i duhovni aspekt spolnosti pojedinca odnosno veze s drugima. Spolnost utječe na kulturne, političke, pravne i filozofske aspekte života, koji istovremeno utječu na nju samu. Ona se može odnositi na pitanja morala, etike, teologije, duhovnosti ili religije. Neke su kulture opisane kao spolno represivne.